
కోల్కతా: మూడు ఫార్మాట్లలో జట్టును నడిపిస్తూ.. ఊపిరి సలపని క్రికెట్ ఆడుతున్న టీమిండియా సారథి విరాట్ కోహ్లీ అవసరమైతే తాను కూడా విశ్రాంతి కోరుకుంటానని చెబుతున్నాడు. విరామం లేకుండా ఆడేందుకు తానేమీ రోబోని కాదని అంటున్నాడు. జట్టులో అందరికంటే ఎక్కువగా కోహ్లీ ఈ ఏడాది 7 టెస్టులు, 26 వన్డేలు, 10 టీ-20లు ఆడాడు. దాంతో, పనిభారం తగ్గించేందుకు అతను విశ్రాంతి తీసుకోవాలన్న వ్యాఖ్యలు ఈ మధ్య ఎక్కువయ్యాయి. దీనిపై విరాట్ తనదైన శైలిలో స్పందించాడు. ‘నేనెందుకు విశ్రాంతి తీసుకోకూడదు. నాకూ కచ్చితంగా రెస్ట్ అవసరం. అయితే, నా దేహానికి అది అవసరం అనిపించినప్పుడు నేనే అడుగుతా. నేనేం రోబోను కాదు కదా. మీరు నా చర్మాన్ని కోసి రక్తం వస్తుందో లేదో చూడొచ్చ’ని తొలి టెస్టుకు ముందు విలేకరుల సమావేశంలో చెప్పాడు. అయితే, క్రికెటర్లకు విశ్రాంతి గురించి బయటి వ్యక్తులు సూచించడం భావ్యం కాదని విరాట్ స్పష్టం చేశాడు. ‘ప్రజలు క్రికెటర్లు ఆడే మ్యాచ్లు చూస్తున్నారుగానీ.. ఆటగాళ్లు ఎంతసేపు క్రీజులో ఉంటున్నారో.. ఎన్ని పరుగులు చేస్తున్నారో.. ఎన్ని ఓవర్లు వేస్తున్నారో.. ఎలాంటి పరిస్థితుల్లో ఆడుతున్నారో అనేవి పట్టించుకోరు. జట్టులో ప్రతి ఒక్కరూ సమాన మ్యాచ్లు ఆడతారు. కానీ, కొంతమందిపై ఎక్కువ భారం పడుతుంది. ఉదాహరణకు పుజారానే తీసుకోండి. ఇన్నింగ్స్ను నిర్మించేందుకు అతను ఎక్కువసేపు క్రీజులో ఉంటాడు. కాబట్టి అతనిపై ఎక్కువ పనిభారం ఉంటుంది. అంతేగాని దూకుడుగా ఆడే మరో ఆటగాడితో పుజారాను పోల్చకూడదు. ఒకరికి విశ్రాంతి ఇచ్చేటప్పుడు మేం వీటన్నింటినీ పరిగణన లోకి తీసుకుంటాం. అందుకే 20-25 మందితో అత్యంత పటిష్ఠమైన కోర్ టీమ్ను తయారు చేసుకోగలిగాం’ అని విరాట్ చెప్పాడు. విశ్రాంతి తీసుకోకుండా అన్ని ఫార్మాట్లలో అదే తీవ్రతతో ఆడడం అసాధ్యమన్నాడు.

kolkata: moodu formatlalo jattunu nadipistuu.. oopiri salapani cricket aadutunna teamindia saarathi virat kohli avasaramaite taanu kuudaa vishraanti korukuntanani chebutunnadu. viraamam lekunda aadenduku taanemi roboni kaadani antunnadu. jattulo andarikante ekkuvagaa kohli ee edaadi 7 testulu, 26 vandelu, 10 t-20lu aadaadu. daamto, panibharam tagginchenduku atanu vishraanti teesukovalanna vyaakhyalu ee madhya ekkuvayyaayi. deenipai virat tanadaina saililo spandinchaadu. ‘nenenduku vishraanti teesukokudadu. naakuu kachitamgaa rest avasaram. ayithe, naa dehaniki adhi avasaram anipinchinappudu nene aduguta. nenem robonu kaadu kada. meeru naa charmaanni kosi raktam vastundo ledho chudocha’ni toli testuku mundu vilekarula samavesamlo cheppaadu. ayithe, cricketerlaku vishraanti gurinchi bayati vyaktulu suuchinchadam bhavyam kaadani virat spashtam cheshaadu. ‘prajalu cricketerlu audae myachlu chustunnarugani.. aatagaallu entasepu kreesulo untunnaro.. enni parugulu chestunnaro.. enni ovarlu vestunnaro.. elanti paristhitullo aadutunnaro anevi pattinchukoru. jattulo prati okkaruu samaana myachlu aadataaru. cony, kontamandipai ekkuva bharam padutundi. udaaharanaku pujarane teesukondi. inningsnu nirminchenduku atanu ekkuvasepu kreesulo untaadu. kabatti atanipai ekkuva panibharam untundi. antegaani dookudugaa audae maro aatagaadito pujaaraanu polchakudadu. okariki vishraanti ichetappudu mem veetannintinii pariganana loki teesukuntam. anduke 20-25 manditho atyanta patishtamaina kor teamnu tayaaru chesukogaligam’ ani virat cheppaadu. vishraanti teesukokunda anni formatlalo adhe teevratato aadadam asaadhyamannaadu.